Biblija (Tomislav Dretar)/Saul pokušava ubiti Davuda


Saul pokušava ubiti Davuda 

Saul pokušava ubiti Davuda
6 Po njihovom dolasku, kad se Davud vrati nakon što je ubio Filistinca, žene iziđoše iz svih gradova Izrailovih, pjevajući i plešući, u susret kralju Saulu, u zvuku tamburina, usklika radosti i sistruma. 
7 A žene koje se radovaše, pjevaše u zboru: ” Saul ih je pobio tisuće a, Davud, mirijade. “ 
8 Saul bi veoma razdražen. Riječ mu nije godila. on reče: ” Dodjeljuju se mirijade Davudu, a meni tisuće. Još mu samo kraljevstvo manjka! “ 
9 I Saul gledaše poprijeko Davuda od tog dana. 
10              Sutradan, jedan zao duh, došao od Allaha, pade na Saula, i on pade u zanos u domu svojemu. Davud sviraše na svom glazbalu kao drugih dana, a Saul imaše svoje koplje u ruci. 
11             Saul zavitla kopljem i reče: ” Ja ću prikovati Davuda uza zid! “ Ali Davud, po drugi put, izbježe to. *        
12            Saul se uplaši Davuda, Jer ALLAH bijaše s njim, a bijaše se povukao od Saula. 
13               Saul ga odstrani od sebe imenujući ga tisućenikom Davud odlaziše i vraćaše se na čelu naroda, 
14              on uspijevaše u svim svojim bojnim pohodima, i ALLAH bijaše s njim. 
15              Gledajući njegove velike uspjehe, Saula dopade strah od njega. 
16              Ali sav Izrail i Juda volješe Davuda, jer on bijaše taj koji odlaziše i vraćaše se na njegovu čelu.